Communitas » sakramente
Posts Tagged ‘sakramente’
Written by Christo van Heerden on October 20, 2009 . Posted in Skryfsels
By die onlangse Calvyn Konferensie was daar ‘n besondere aanbieding en gesprek oor liturgie/sakramente en daaruit voortvloeiende etiek. Ek het aanvanklik die Nagmaalgebed geskryf, maar in voorbereiding vir ‘n Nagmaal die responsoriese gedeelte bygesit. Veral met die oog op 25 Oktober 2009, probeer ek hierin iets na vore bring van die Gereormeerde spiritualiteit wat nie net myself/gemeente moet verander nie, maar ook die samelewing waarin ons woon. Dalk beteken dit vir iemand iets. Dit is so geskryf dat dit maklik op Power Point gesit kan word. Sterkte.
In die donker wêreld waarin ons woon,
gee dit my hoop
dat u lig sedert my doop steeds op my skyn
en dat in hierdie doolhof van verwarring
u stem my steeds lei en stuur
Laat u lig so helder op my skyn
Dat dit ook deur my
in die donker wêreld sal inskyn.
In die bitterheid en geweld waarin ons ons daagliks vasloop,
kan ons rondom u tafel in u teenwoordigheid sit
en ervaar hoe U ons met liefde toevou
en daar u gawes van genesing geniet.
Waar daar haat is, laat ek liefde bring
Waar daar bitterheid is, vergiffenis
Waar daar lyding is, verligting.
In die liefdeloosheid en verskeurdheid van die kerk,
staan U, ons Verlosser, en met u deurboorde hande
neem U ons hande, bind ons aanmekaar
en dwing ons om met nuwe oë na mekaar te kyk
Vul ons met u liefde,
gee ons sagte, versorgende hande
En laat ons met nuwe liefde na mekaar
en die wêreld kyk.
Al die korrupsie en inhaligheid in die raadsale van die wêreld
kon nie keer dat U u hemeltroon verlaat nie
U het onder ons u kruis kom dra het
sodat ons ŉ kruis-kwaliteit lewe kan lei.
Vul ons met u vergiffenis
Reinig ons van hoogmoed en selfsug
En gee ons knieë wat kan kniel.
In ŉ wêreld waar woorde hol simbole geword het
het dié Woord vlees en bloed geword,
vul die Gees elke woord met waarheid en ewigheid
en roep u mense terug na u veranderende teenwoordigheid.
O Gees, vul ons woorde met redding en krag
En laat ons lewens mense nooi
In u helende teenwoordigheid in.
Dankie dat u lig steeds skyn, al begin my geloof kwyn
dankie dat ek met leë en bewende hande
steeds van U die brood en wyn kan ontvang
Realiteit van geloof, hoop en liefde!
Laat u lig tot in ewigheid in my skyn
Lewensbrood, voed my op my lewenspad asb.
En vul my met verwagting vir die Feesmaal van die Lam. Amen
Written by webmeester on October 9, 2009 . Posted in Skryfsels
is so bly hy kan
hom telkens weer wend
tot die heil’ge sakrament.
Die sakrament van die doop
is ŉ dompel in die Hoop
dat ek nooit hoef te koop
hoe my lewe moet verloop.
Ek voel die koel doodsbrood.
Dis klam, sag.
U’t nie die dood
ek weet ek eet nou lewensbrood.
Die wyn brand soet
in my keel.
Ek voel die vloei na binne.
U vul my sinne,
U bloed vergoed.
was dit té groot
uit die beker van u dood?
Die wyn woel warm in my;
maak my warmhartig, bly –
Die groot sluk was nie sonde;
dis toe balsem vir my wonde.
kom voed my met die goed
wat so gewoon vertoon:
ons brood, ons wyn
vir ons pad, ons pyn.
Goeie Herder, vat my hiervandaan verder.
U’t my verlos met dié padkos:
u brood, u wyn,
van u pad, u pyn.
Vir dié feesmaal het U betaal!
U goedheid en guns
en ek is tuis in die Here se huis
tot in lengte van dae, sonder klae.